दंगलों से बढ़ता है आपसी भाईचारा : डॉ किरोड़ी
बांदीकुई ग्रामीण|लालसोट विधायकडॉ किरोड़ीलाल मीना ने कहा कि पद दंगलों से आपसी भाईचारा बढ़ता है। विधायक ने यह बात शनिवार को काकरवास गांव में दो दिवसीय राम रसिया पद दंगल के उद्घाटन समारोह को संबोधित करते हुए कही। उन्होंने कहा कि आज का समय शिक्षा विज्ञान का है। ऐसे में बच्चों के अच्छी संस्कार युक्त शिक्षा दिलाकर योग्य बनाए। जिससे वे समाज देश का नाम रोशन करे। उन्होंने कहा कि वे गरीब, किसान, असहाय लोगों की मदद के लिए आधी रात में भी तैयार है। सड़क, पानी बिजली की समस्या के समाधान के लिए मै प्रयासरत हूं। समारोह में पूर्व जिला परिषद सदस्य केदार मीना ने कहा कि दंगल हमारी प्राचीन संस्कृति का हिस्सा है। ऐसे में इस प्रकार के आयोजन समय - समय पर होते रहने चाहिए। समारोह में अलवर डेयरी चैयरमेन बन्नाराम मीना,प्यारेलाल मीना,ओमप्रकाश मीना,हरजी पटेल सहित अन्य मौजूद थे। दंगल समारोह में लालारामपुरा,शेखपुरा,डैड़ान,झारेड़ा की दंगल पार्टियों ने रचनाएं सुनाई।
बांदीकुई . काकरवासमें दंगल समारोह को संबोधित करते लालसोट विधायक डॉ किरोड़ीलाल मीना।
hin_Deva hin_Deva hin_Deva